กินยาคุมมาประมาณ2ปีแล้วคะ กินครั้งล่าสุดสันที่10 มิ.ย หลังจากนั้นประจำเดือนมาวันที่6 ก.ค หลังมาประจำเดือนจึงหยุดกินยาคุม วันนี้วันที่8 ส.ค ประจำเดือนยังไม่มา ผิดปกติหรือป่าวคะ
สวัสดีค่ะ เมื่อทานยาคุมกำเนิดครบ 21 เม็ด และได้มีประจำเดือนมาแล้วในช่วงที่เว้นระยะ 7 วัน ก็แสดงว่าไม่ได้มีการตั้งครรภ์เกิดขึ้น และหลังจากนั้น หากได้หยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงไปทันที ซึ่งหากได้มีเพศสัมพันธ์อีก ก็จะมีโอกาสตั้งครรภ์ได้ ดังนั้น หากไม่มีประจำเดือนมา ก็ควรตรวจหาการตั้งครรภ์ดูด้วยค่ะแต่หากไม่ได้มีเพศสัมพันธ์อีกนับตั้งแต่มีประจำเดือนมา ก็จะไม่มีการตั้งครรภ์เกิดขึ้น ส่วนการที่ประจำเดือนยังไม่มา อาจเกิดจากการที่รังไข่ยังไม่กลับมาทำงานเป็นปกติได้ ซึ่งโดยส่วนใหญ่ เมื่อหยุดทานยาคุมแล้ว ประจำเดือนในรอบต่อไป ก็จะมาหลังจากหยุดยาไปประมาณ 4-6 สัปดาห์ ดังนั้น ก็อาจต้องรอประจำเดือนต่อไปก่อนอีกซักระยะค่ะ